Blaze7451/Wiki-th-20250601 huggingface dataset:
สถานีอวกาศ

ไฟล์:ISSFinalConfigEnd2006.jpg|thumb|right|270px|ภาพจำลองของสถานีอวกาศนานาชาติสมบูรณ์แบบ ในปี พ.ศ. 2549
สถานีอวกาศ (Space station) เป็นสิ่งก่อสร้างที่ออกแบบโดยมนุษย์ เพื่อใช้เป็นที่อยู่การดำรงชีพในอวกาศ  โดยอยู่ในวงโคจรต่ำ (LEO)
สถานีอวกาศนานาชาติ (International Space Station) หรือ ISS เป็นห้องปฏิบัติการลอยฟ้าซึ่งโคจรรอบโลกที่ระยะสูง 410 กิโลเมตร เคลื่อนที่ด้วยความเร็ว 27,744 กิโลเมตร/ชั่วโมง โคจรรอบโลก 1 รอบใช้เวลา 92 นาที สร้างขึ้นด้วยความร่วมมือจาก 16 ประเทศ ได้แก่ สหรัฐอเมริกา รัสเซีย ญี่ปุ่น แคนาดา ฝรั่งเศส เยอรมัน อิตาลี เดนมาร์ก สวีเดน เบลเยียม เนเธอร์แลน์ สเปน อังกฤษ สวิสเซอร์แลนด์ นอร์เวย์ และบราซิล โดยมีวัตถุประสงค์เพื่อทำการค้นคว้าและทดลองทางวิทยาศาสตร์หลากหลายสาขาได้แก่ ดาราศาสตร์ อุตุนิยมวิทยา วัสดุศาสตร์ ชีววิทยา เคมี และฟิสิกส์ เนื่องจากสถานีอวกาศอยู่ในสภาพไร้แรงโน้มถ่วง นักวิทยาศาสตร์จึงสามารถทำการทดลองหรือประดิษฐ์ผลิตภัณฑ์ใหม่ๆ ซึ่งไม่สามารถกระทำบนพื้นผิวโลกได้  ดังนั้นสถานีอวกาศนานาชาติจึงมีความสำคัญต่ออนาคตของมนุษยชาติเป็นอย่างมาก

**ประเภทของสถานีอวกาศ**

**Monolithic**
ไม่ต้องประกอบ 

**แบบโมดูล**
ลำเลียงชิ้นส่วนขึ้นไปประกอบในอวกาศ  ตัวอย่างเช่น สถานีอวกาศมีร์  สถานีอวกาศนานาชาติ

**รายชื่อสถานีอวกาศ**
หมายเหตุ: UTC คือ เวลาสากลเชิงพิกัด

**สถานีอวกาศที่ยกเลิกโครงการ**
 สถานีอวกาศสกายแล็บบี (Skylab B)- สถานีอวกาศมีร์ทู (Mir II) (ปัจจุบันร่วมโครงการ ISS)- สถานีอวกาศฟรีดอม (ปัจจุบันร่วมโครงการ ISS)
บริษัทโหดห้ามอุทธรณ์

บริษัทโหดห้ามอุทธรณ์ หรือในชื่อภาษาอังกฤษว่า Executive Protection ออกฉายในปี ค.ศ. 2001 กำกับโดย  Anders Nilsson

**นักแสดง**
 Jakob Eklund เป็น  Johan Falk- Samuel Fröler เป็น Sven Persson- Alexandra Rapaport เป็น Pernilla- Lia Boysen เป็น Jeanette Persson- Christoph M. Ohrt เป็น Nikolaus Lehman- Marie Richardson เป็น Helén

**ดูเพิ่ม**
title=Livvakterna- รายละเอียดข้อมูลภาพยนตร์เรื่อง บริษัทโหดห้ามอุทธรณ์ในเว็บไซต์สยามโซน3
หมวดหมู่:ภาพยนตร์ที่ออกฉายในปี พ.ศ. 2544
หมวดหมู่:ภาพยนตร์สวีเดน
ฝากใจไว้กับบีโธเฟ่น

ฝากใจไว้กับบีโธเฟ่น เป็นชื่อภาษาไทยของภาพยนตร์ดราม่าอเมริกันเรื่อง Copying Beethoven ออกฉายในปี ค.ศ. 2006 กำกับโดยแอกเนสกา ฮอลแลนด์ ผู้กำกับหญิงชาวโปแลนด์ นำแสดงโดยไดแอน ครูเกอร์ และเอ็ด แฮร์ริส
เรื่องราวในภาพยนตร์เกิดขึ้นที่เวียนนาในปี ค.ศ. 1824 เล่าเรื่องราวเกี่ยวกับช่วงบั้นปลายชีวิตของลุดวิจ ฟาน เบโทเฟิน (รับบทโดย แฮร์ริส) ซึ่งในขณะนั้นมีอารมณ์เกรี้ยวกราด ขี้โมโห ใช้ชีวิตอย่างโดดเดี่ยว และมีอาการหูหนวกแล้ว ก่อนหน้านั้นผลงานของเบโทเฟินประสบความล้มเหลวติดต่อกันหลายชิ้น และเขากำลังเร่งแต่งผลงานชิ้นสุดท้าย คือ ซิมโฟนีหมายเลข 9 ให้ทันกำหนดแสดง ในวันที่ 7 พฤษภาคม ค.ศ. 1824
ภาพยนตร์เล่าเรื่องราวผ่านตัวละครสมมุติ เป็นหญิงสาวชื่อ อันนา โฮลซ์ (รับบทโดย ครูเกอร์) นักแต่งเพลงสมัครเล่นที่อยากจะนำเสนอผลงานประพันธ์ของตนให้เบโทเฟินพิจารณา จึงเสนอตัวกับผู้สนับสนุนของเบโทเฟิน ขอเข้ามาเป็นผู้ช่วยของเบโทเฟิน มีหน้าที่คัดลอกโน้ตดนตรีจากต้นฉบับเพื่อส่งให้วงออร์เคสตรานำไปซ้อม และคอยดูแลทำงานบ้านให้ ภาพยนตร์ยังกล่าวถึงหลานชายของเบโทเฟิน ชื่อ คาร์ล ฟาน เบโทเฟิน ลูกชายคนเดียวของ คาร์ปาร์ แอนตัน คาร์ล ฟาน เบโทเฟิน พี่ชายของเขา
เหตุการณ์หลายอย่างในภาพยนตร์มีรายละเอียดผิดพลาด ไม่ตรงตามประวัติศาสตร์ เช่น การกล่าวถึง มูนไลท์ โซนาตา ผลงานเปียโนโซนาตาหมายเลข 14 ที่แต่งขึ้นในปี ค.ศ. 1801 ซึ่งในปี ค.ศ. 1824 รู้จักกันในชื่อ "quasi una fantasia" ส่วนชื่อ "มูนไลท์" นั้นถูกตั้งโดยนักวิจารณ์ดนตรีชาวเยอรมัน ในปี ค.ศ. 1832 แปดปีหลังเหตุการณ์ในเรื่อง  
ข้อผิดพลาดอื่นๆ เช่น ในความเป็นจริง เบโทเฟินใช้ผู้ช่วยคัดลอกโน้ตดนตรีจำนวนสองคน และเป็นชายล้วน ไม่ใช่หญิงสาวดังที่กล่าวถึงในภาพยนตร์   และการกล่าวถึงถ่านหินแอนทราไซต์ใช้ให้ความอบอุ่นในฤดูหนาว ในความเป็นจริงแล้ว ขณะนั้นแอนทราไซต์มีใช้งานเฉพาะในอเมริกาเหนือ ไม่มีการใช้งานในยุโรป

**นักแสดง**
 Diane Kruger - Anna Holtz - เอ็ด แฮร์ริส - Ludwig van Beethoven- Matthew Goode - Martin Bauer- Joe Anderson - Karl van Beethoven- Ralph Riach - Wenzel Schlemmer

**ดูเพิ่ม**
  เว็บไซต์อย่างเป็นทางการ date=2007-03-16 -  The Times Film Review: Copying Beethoven date=2011-05-17 -  Biography

**แหล่งข้อมูลอื่น**
  Official site date=2007-03-16 -  The Times Film Review: Copying Beethoven date=2011-05-17 -  Biography-  Copying Beethovenfix-attempted=yes  at Metacritic.com
หมวดหมู่:ภาพยนตร์ที่ออกฉายในปี พ.ศ. 2549
หมวดหมู่:ภาพยนตร์โดยเอ็มจีเอ็ม
เปริโก เฟร์นันเดซ

เปโดร เฟร์นันเดซ กัสติเยโฆส (Pedro Fernández Castillejos) หรือ เปริโก เฟร์นันเดซ (Perico Fernández) หรือ นักมวยสากลชาวสเปน เกิดเมื่อ 19 พฤศจิกายน พ.ศ. 2495 ที่เมืองซาราโกซา ประเทศสเปน สถิติการชก 128 ครั้ง ชนะ 83 (น็อก 48) เสมอ 15 แพ้ 28 

**ประวัติ**
เปริโก  เฟร์นันเดซ เริ่มชกมวยสากลอาชีพเมื่อ พ.ศ. 2515 และได้ครองแชมป์โลกรุ่นไลท์ฟลายเวต สภามวยโลก เมื่อ พ.ศ. 2517 ชนะไลออน ฟูรุยาม่า ในปีต่อมา  เฟร์นันเดซเสียแชมป์โลกให้แสนศักดิ์ เมืองสุรินทร์ เฟอร์นันเดซขึ้นชกแก้มือกับแสนศักดิ์อีกครั้งใน พ.ศ. 2520 แต่เป็นฝ่ายพ่ายแพ้อีก ก่อนที่จะแขวนนวมไปเมื่อ พ.ศ. 2530
เปริโก เฟร์นันเดซ มีผู้จัดการเป็นพ่อแท้ ๆ ของตัวเอง หลังจากเสียแชมป์โลกให้กับแสนศักดิ์ด้วยการยอมแพ้ไปในยกที่ 8 แล้ว เฟร์นันเดซมีสภาพที่บอบช้ำมาก พ่อของเฟร์นันเดซได้เปิดเผยด้วยสภาพใบหน้าที่นองน้ำตาเพราะสงสารลูกชายว่า ยอมรับความพ่ายแพ้และเฟร์นันเดซสมควรที่จะแขวนนวมเสียที แต่ทว่าก็ยังคงชกต่อมาอีกหลายครั้ง

**เกียรติประวัติ**
 แชมป์สเปนรุ่นไลต์เวต (2516 - 2517)- แชมป์ยุโรปรุ่นไลต์เวลเตอร์เวต
** ชิง 26 กรกฎาคม 2517 ชนะน็อก อันโตนิโอ ออร์ติซ ยก 12 ที่สเปน
** ป้องกันแชมป์ครั้งที่ 1, 23 สิงหาคม 2517 ชนะน็อก ปีเยโร เชรุ ยก 2 ที่อิตาลี- แชมป์โลกรุ่นไลต์เวลเตอร์เวต WBC
** ชิง 21 กันยายน 2517 ชนะคะแนน ไลอ้อน ฟูรูยามา ที่อิตาลี
** ป้องกันแชมป์ครั้งที่ 1, 19 เมษายน 2518 ชนะน็อก โฌเอา เอ็งรีกี ยก 9 ที่สเปน
** เสียแชมป์ 15 กรกฎาคม 2518 แพ้น็อก แสนศักดิ์ เมืองสุรินทร์ ยก 8 ที่กรุงเทพมหานคร- แชมป์ยุโรปรุ่นไลต์เวต
** ชิง 9 กรกฎาคม 2519 ชนะน็อก แฟร์นันด์ รุลันดส์ ยก 1 ที่สเปน
** ป้องกันแชมป์ครั้งที่ 1, 13 พฤศจิกายน 2519 ชนะคะแนน จังการ์โล อูไซ ที่สเปน
** เสียแชมป์ 17 กุมภาพันธ์ 2521 แพ้คะแนน จิม วอตต์ ที่สเปน- แชมป์สเปนรุ่นเวลเตอร์เวต (2526)- เคยชิงแชมป์ต่อไปนี้แต่ไม่สำเร็จ
** ชิงแชมป์โลกรุ่นไลต์เวลเตอร์เวต WBC เมื่อ 17 มิถุนายน 2520 แพ้คะแนน แสนศักดิ์ เมืองสุรินทร์ ที่สเปน
** ชิงแชมป์ยุโรปรุ่นไลต์เวลเตอร์เวตเมื่อ 12 กรกฎาคม 2521 แพ้คะแนน เฟร์นันโด ซันเชซ ที่สเปน
** ชิงแชมป์ยุโรปรุ่นไลต์เวลเตอร์เวตเมื่อ 6 มกราคม 2523 แพ้คะแนน โฌ กีมปัวนี ที่สเปน
** ชิงแชมป์ยุโรปรุ่นเวลเตอร์เวตเมื่อ 7 กรกฎาคม 2527 แพ้คะแนน จันฟรังโก โรซี ที่อิตาลี

**อ้างอิง**
  สถิติการชก boxrec.com date=2014-12-05  
หมวดหมู่:นักมวยสากลชาวสเปน
หมวดหมู่:แชมป์โลก WBC
หมวดหมู่:แชมป์มวยสากลทวีปยุโรป
หมวดหมู่:บุคคลจากซาราโกซา
2559
แบล็กแฮนด์ (เซอร์เบีย)

รวมชาติหรือความตาย (Уједињење или смрт / Ujedinjenje ili smrt) เป็นที่รู้จักกันอย่างแพร่หลายคือ แบล็กแฮนด์ (Црна рука / Crna ruka) เป็นสมาคมทหารลับที่ถูกก่อตั้งขึ้นในปี ค.ศ. 1901 โดยเจ้าหน้าที่นายทหารในกองทัพราชอาณาจักรเซอร์เบีย ที่เป็นที่รู้จักกันเป็นอย่างดีจากการสมคบคิดในการลอบปลงพระชนม์พระมหากษัตริย์และพระราชินีแห่งเซอร์เบียในปี ค.ศ. 1903 ภายใต้ความช่วยเหลือของกัปตัน ดรากูทิน ดิมิทรีเจวิก(หรืออีกอย่างว่า "เอพิส")
มันได้ถูกก่อตั้งขึ้นโดยมีเป้าหมายเพื่อรวบรวมดินแดนทั้งหมดที่มีชาวสลาฟทางตอนใต้เป็นส่วนใหญ่ซึ่งจะไม่อยู่ภายใต้การปกครองโดยเซอร์เบียหรือมอนเตเนโกร ด้วยแรงบันดาลใจคือการรวมชาติอิตาลีในปี ค.ศ. 1859–70 แต่ยังได้เกิดขึ้นอีกครั้งในเยอรมนีในปี ค.ศ. 1871 ด้วยการที่เชื่อมโยงไปถึงการลอบปลงพระชน์ม อาร์ชดยุกฟรันซ์ แฟร์ดีนันท์ในซาราเยโว ซึ่งถูกกระทำโดยสมาชิกของเยาวชนบอสเนีย แบล็กแฮนด์มักจะถูกมองว่าได้มีส่วนร่วมในการเริ่มต้นของสงครามโลกครั้งที่หนึ่งโดยวิกฤตการณ์เดือนกรกฎาคม ค.ศ. 1914 อย่างเร่งรัด ซึ่งได้ทำให้ออสเตรีย-ฮังการีเข้ารุกรานอาณาจักรเซอร์เบียในที่สุด

**อ้างอิง**
หมวดหมู่:สมาคมลับ
หมวดหมู่:สงครามโลกครั้งที่หนึ่ง
หมวดหมู่:องค์กรลับ
หมวดหมู่:ราชอาณาจักรเซอร์เบีย
หมวดหมู่:อุดมการณ์เรียกร้องดินแดนของชนชาติเซอร์เบีย
หมวดหมู่:จักรวรรดิออตโตมันในสงครามโลกครั้งที่หนึ่ง
บิกบัคบันนี

บิกบัคบันนี (Big Buck Bunny, ชื่อรหัส Project Peach) เป็นภาพยนตร์ตลกสั้นใน ค.ศ. 2008 ที่สร้างขึ้นโดยใช้คอมพิวเตอร์ซอฟต์แวร์ Blender Institute ซึ่งเป็นส่วนหนึ่งของมูลนิธิเบลนเดอร์ และเช่นเดียวกับภาพยนตร์เรื่องแรกของเบลนเดอร์คือเรื่อง Elephants Dream ภาพยนตร์เรื่องนี้ก็ใช้เบลนเดอร์ ซอฟต์แวร์แบบฟรีและโอเพนซอร์สสำหรับออกแบบโมเดลและแอนิเมชันสามมิติที่ผลิตโดยมูลนิธิเดียวกัน
ภาพยนตร์นี้เผยแพร่เป็นภาพยนตร์โอเพนซอร์ส ภายใต้ใบอนุญาตแสดงที่มา 2.5 (Attribution 2.5 license) ของครีเอทีฟคอมมอนส์

**เผยแพร่**
ภาพยนตร์นี้ออกฉายรอบปฐมทัศน์ที่อัมสเตอร์ดัมในวันที่ 10 เมษายน ค.ศ. 2008 จากนั้นจึงปล่อยภาพยนตร์และไฟล์ดาวน์โหลดออนไลน์ในวันที่ 30 พฤษภาคม ค.ศ. 2008
ต่อมาใน ค.ศ. 2013 Janus Kristensen ได้เผยแพร่ภาพยนตร์ฉบับภาพสามมิติ เฟรมเรตและความคมชัดสูง

**ภาพจากภาพยนตร์**

**ดูเพิ่ม**
 Elephants Dream (2006)- Sintel (2010)- Tears of Steel (2012)

**อ้างอิง**

**แหล่งข้อมูลอื่น**
 Big Buck Bunny- name=Big Buck Bunny
หมวดหมู่:ภาพยนตร์แอนิเมชัน
หมวดหมู่:ภาพยนตร์เนเธอร์แลนด์
หมวดหมู่:มูลนิธิเบลนเดอร์
หมวดหมู่:บทความที่มีคลิปวิดีโอ
หมวดหมู่:ภาพยนตร์ภายใต้สัญญาอนุญาตครีเอทีฟคอมมอนส์
หมวดหมู่:ภาพยนตร์แอนิเมชันเกี่ยวกับกระต่าย
หมวดหมู่:ภาพยนตร์แอนิเมชันเกี่ยวกับกระรอก
มูลนิธิซอฟต์แวร์ไพทอน

มูลนิธิซอฟต์แวร์ไพทอน (Python Software Foundation, PSF) เป็นองค์กรไม่แสวงหาผลกำไร ตั้งขึ้นเพื่อพัฒนาภาษาไพทอน (เป็นภาษาโปรแกรม) โดยตั้งขึ้นเมื่อวันที่ 6 มีนาคม พ.ศ. 2544 เพื่อจำหน่ายจ่ายแจกโปรแกรมแปลคำสั่งภาษาไพทอน

**แหล่งข้อมูลอื่น**
  มูลนิธิซอฟต์แวร์ไพทอน
หมวดหมู่:องค์การไม่แสวงหาผลกำไร
หมวดหมู่:มูลนิธิ
อะตอมมิกคิตเทน

อะตอมมิกคิตเทน (Atomic Kitten) เป็นวงหญิงล้วนแนวป็อปจากเมืองลิเวอร์พูล ประเทศอังกฤษ ประกอบด้วยสมาชิก เอลิซาเบธ แม็กคลานอน, นาตาชา ฮามิลตัน, และเจนนิเฟอร์ ฟรอสต์ ที่มาแทนที่สมาชิกเดิมคือ เคอร์รี คาโตนา จนกระทั่งเลิกวงในปี 2004 และกลับมารวมตัวกันอีกครั้งโดยที่สมาชิกเดิมคือ เคอร์รี คาโตนา มาแทน เจนนี ฟรอสต์เมื่อปี 2012 ในเดือนมกราคม 2001 พวกเขามีซิงเกิลฮิตและอัลบั้มฮิตติดในสี่สิบอันดับแรกทั่วโลกอย่างเช่นเพลง "Right Now," "Whole Again," "Eternal Flame," "The Tide Is High," และ "Ladies Night"
จากข้อมูลในเว็บไซต์อย่างเป็นทางการของแม็กลาร์นอนอ้างว่า อะตอมมิกคิตเทนมีผลงานยอดขายมากกว่า 10 ล้านชุดทั่วโลก ยอดขายนี้คือ มียอดขายซิงเกิล 6.2 ล้านชุดและอัลบั้ม 4 ล้านชุด

**ระยะสมาชิก**
ImageSize  = width:800 height:120
PlotArea   = left:70 bottom:20 top:10 right:0 
Alignbars  = justify
DateFormat = dd/mm/yyyy
Period     = from:01/01/1998 till:01/01/2024
TimeAxis   = orientation:horizontal format:yyy
Colors = 
id:a value:rgb(0, 0, 0. 9) legend:1st Active 

Legend     = orientation:horizontal position:bottom 
ScaleMajor = increment:3 start:1998
ScaleMinor = increment:1 start:1998
PlotData =
width:8 textcolor:black align:left anchor:from
bar:McClarnon  from:01/01/1998 till:31/12/2008 color:purple
bar:McClarnon  from:01/01/2013 till:end        color:purple
bar:Katona     from:01/01/1998 till:28/02/2001 color:yellow
bar:Katona     from:01/01/2013 till:31/12/2017 color:yellow
bar:Range      from:01/01/1998 till:01/06/1999 color:green
bar:Hamilton   from:01/07/1999 till:31/12/2008 color:blue
bar:Hamilton   from:01/01/2013 till:end        color:blue
bar:Frost      from:01/04/2001 till:31/12/2008 color:pink
bar:Frost      from:07/07/2021 till:end        color:pink
LineData=
at:29/11/1999 color:red width:1 layer:back

**ผลงาน**

**อัลบั้ม**
 2000 Right Now - 2002 Feels So Good- 2003 Atomic Kitten - 2003 Ladies Night - 2004 Greatest Hits 

**อัลบั้มสะสม**
 2003 Atomic Kitten - 2004 Greatest Hits - 2005 The Collection - 2007 Essential - 2012 The Essential Collection 

**อ้างอิง**
หมวดหมู่:กลุ่มดนตรีป็อปสัญชาติอังกฤษ
หมวดหมู่:เกิร์ลกรุปสหรัฐอเมริกา
หมวดหมู่:กลุ่มดนตรีที่ก่อตั้งในปี พ.ศ. 2540
ปูนปลาสเตอร์

ปูนปลาสเตอร์ (Plaster หรือ Plaster of Paris) คือปูนที่ใช้ทำประโยชน์หลายอย่างเช่น วัสดุก่อสร้าง และได้มีการค้นพบมากว่า 9,000 ปีแล้ว โดยได้มีการค้นพบที่คาบสมุทรอนาโตเลียและซีเรีย แต่ที่เรารู้จักกันดีก็คือการนำมาเป็นวัสดุก่อสร้างในการทำพีระมิดของชาวอียิปต์ เมื่อประมาณ 5,000 ปี โดยมีการบันทึกถึงขั้นตอนการผลิต (นำ gypsum มาเผาแล้วบดให้เป็นผง และนำไปผสมกับน้ำเมื่อต้องการใช้งาน) ใช้เป็นวัสดุเชื่อมต่อระหว่างก้อนหินแต่ละก้อนในการสร้างพีระมิด และได้ถูกใช้งานมาเรื่อย ๆ ตามหน้าประวัติศาสตร์อันยาวนานของวงการก่อสร้าง จนกระทั่งในช่วงศตวรรษที่ 20 ปูนปลาสเตอร์เริ่มที่จะนำมาใช้อย่างกว้างขวางนอกอุตสาหกรรมก่อสร้าง อาทิเช่น การนำมาใช้ในอุตสาหกรรมเซรามิก (สุขภัณฑ์, เครื่องใช้บนโต๊ะอาหาร, เครื่องประดับ), ในวงการทันตกรรม, การหล่อโลหะ, เครื่องประดับ, เครื่องมือการแพทย์, เครื่องสำอางและอีกหลาย ๆ  คุณสมบัติหลักที่ทำให้นิยมใช้งานก็คือความสามารถที่จะแข็งตัวได้รูปตามแม่พิมพ์ที่ใช้ โดยที่มีการเปลี่ยนแปลงขนาดเพียงเล็กน้อยเท่านั้น
ปูนปลาสเตอร์ หรือที่เรียกทางเคมีว่า Calcium sulfate hemihydrates ได้มาจากการนำแร่ยิบซั่ม (Gypsum) ซึ่งมีอยู่ทั่วไปในธรรมชาติมาให้ความร้อน (ประมาณ 150 °C) เพื่อให้เกิดการเปลี่ยนแปลงโครงสร้างทางเคมีดังสมการ
พลังงาน + CaSO4·2 H2O → CaSO4 . 1/2 H2O + 1.5 H2O
และเมื่อนำไปผสมน้ำเพื่อใช้งานก็จะเกิดปฏิกิริยาย้อนกลับดังนี้
CaSO4·1/2 H2O + 1.5 H2O → CaSO4· 2 H2O  +  พลังงาน 

โดยจะปลดปล่อยพลังงานออกมาในรูปของพลังงานความร้อน

ในกระบวนการผลิตปูนปลาสเตอร์ จะได้ปูนปลาสเตอร์ออกมา 2 ชนิดคือ Beta (β) plaster และ Alpha (α) plaster ซึ่งจะให้คุณสมบัติที่แตกต่างกันไปทั้งในเรื่องของความแข็งแรง และการดูดซึม/คายน้ำของตัวปูนปลาสเตอร์เอง ในการผลิตเพื่อออกมาจำหน่าย ทางผู้ผลิตเองจะมีการผสมระหว่างปูนทั้งสองชนิดนี้ในอัตราส่วนต่าง ๆ กัน รวมถึงอาจมีสารเคมีบางอย่างผสมรวมไปด้วยเพื่อให้ได้ปูนปลาสเตอร์ที่มีคุณสมบัติตรงตามความต้องการใช้งานแต่ละชนิด อาทิเช่น ปูนปลาสเตอร์สำหรับการทำ Case mould จะต้องมีการแข็งแรง ทนต่อการขยายตัวได้ดี และไม่ต้องการคุณสมบัติในการดูด/คายน้ำ ปูนปลาสเตอร์สำหรับทำแม่พิมพ์งานหล่อน้ำดิน ต้องการคุณสมบัติที่ดีของการดูด/คายน้ำ แต่ไม่ต้องการเรื่องความแข็งแรงมากนัก และ ปูนปลาสเตอร์สำหรับทำแม่พิมพ์งาน Ram press ต้องการความทนทางต่อแรงอัดสูง เป็นต้น
หมวดหมู่:สารประกอบแคลเซียม
หมวดหมู่:วัสดุก่อสร้าง
ไลเบรชัน

จำลองมุมมองของดวงจันทร์ในช่วงระยะเวลาหนึ่งเดือน แสดงให้เห็นถึงการเกิดไลเบรชันทั้งละติจูดและลองจิจูด
ในทางดาราศาสตร์ ไลเบรชัน (libration) คือรูปแบบการโคจรของดวงจันทร์ซึ่งทำให้สามารถเห็นพื้นผิวได้เกินกว่าร้อยละ 50 ของพื้นผิวทั้งหมดในช่วงระยะเวลาหนึ่ง ถึงแม้ว่าดวงจันทร์จะหันด้านใกล้เข้าหาโลกเสมอเนื่องจากไทดัลล็อก (tidal locking) ไลเบรชันสามารถใช้อธิบายปรากฏการณ์เดียวกันกับวัตถุโคจรอื่นๆ ซึ่งถูกล็อกให้แสดงให้เห็นเพียงด้านเดียว ในขณะที่การโคจรเกิดซ้ำไปซ้ำมา ไลเบรชันจะปรากฏขึ้นโดยเป็นการโยกไปข้างหน้าแล้วไปข้างหลัง (หรือขึ้นแล้วลง) ของผิวหน้าวัตถุซึ่งสามารถสังเกตได้จากวัตถุแม่ ดังเช่นการโยกไปมาของตาชั่งรอบจุดสมดุล
ในกรณีเฉพาะของการเกิดไลเบรชันของดวงจันทร์ ภาพเคลื่อนไหวแสดงให้เห็นถึงการเปลี่ยนแปลงมุมมองของพื้นผิวดวงจันทร์ไปอย่างช้าๆ ในช่วงเวลาที่แตกต่างกัน แสดงว่าพื้นผิวของดวงจันทร์ถึงร้อยละ 59 สามารถสังเกตได้จากโลก
การเกิดไลเบรชันสามารถเกิดได้สามกรณี:
*ไลเบรชันในลองจิจูด เกิดจากการที่วงโคจรของดวงจันทร์รอบโลกค่อนข้างรี ดังนั้นการหมุนของดวงจันทร์ในบางครั้งจึงล้ำหน้าหรือล้าหลังตำแหน่งโคจรของดวงจันทร์เอง
*ไลเบรชันในละติจูด เกิดจากการที่แกนของดวงจันทร์หมุนเอียงอย่างเล็กน้อยกับระนาบวงโคจรจนตั้งฉากกับระนาบของวงโคจรรอบโลก สาเหตุที่เกิดคล้ายกับสาเหตุที่ทำให้เกิดฤดูกาลจากการหมุนของโลกรอบดวงอาทิตย์
*ไลเบรชันประจำวัน (Diurnal libration) เกิดจากการแกว่งไปมาอย่างเล็กน้อยของดวงจันทร์เนื่องจากการหมุนของโลกซึ่งเกิดขึ้นทุกวัน ซึ่งผู้สังเกตที่อยู่บนพื้นผิวโลกจะมองเห็นด้านหนึ่งก่อนและหลังจากนั้นจะมองเห็นอีกด้านหนึ่งของเส้นตรงที่ลากจากจุดศูนย์กลางโลกไปยังจุดศูนย์กลางดวงจันทร์ ทำให้ผู้สังเกตได้มองเห็นส่วนหนึ่งของดวงจันทร์ก่อนและจะเห็นอีกส่วนหนึ่งในภายหลัง สาเหตุนี้เกิดจากการที่ผู้สังเกตอยู่บนพื้นผิวโลก ไม่ได้อยู่ที่จุดศูนย์กลาง

**อ้างอิง**
  doi=10.1007/BF00562923 -  isbn=0-540-08242-2 

**แหล่งข้อมูลอื่น**
  APOD 11/8/99 - real photo sequence like this one-  PixHeaven.net 04/30/07 - 24 Full Moon pictures (2 years in real time) compiled in an animation (click on the links in the page) showing the Moon's libration and variations in diameter-  National Maritime Museum - A discussion the components of libration of the Moon with diagrams (on page 2) date=2007-03-05 - The Antikythera Calculator (Italian and English versions)
ลไบเรชัน
ลไบเรชัน
เฆซุส มาร์ติเนซ

เฆซุส มาร์ติเนซ (Jesus Martinez) หรือ เฆซุส มาร์ติเนซ เตเยดา นักมวยสากลชาวเม็กซิโก เกิดเมื่อ 19 มกราคม พ.ศ. 2519 ที่ เม็กซิโกซิตี้ ประเทศเม็กซิโก สถิติการชก 22 ครั้ง ชนะ 17 (น็อค 11) แพ้ 5

**เกียรติประวัติ**
 แชมป์ WBC Continental Americas รุ่นไลท์ฟลายเวท
** ชิง 11 สิงหาคม 2544 ชนะคะแนน อันโตนีโอ ทอร์เรส ที่ เม็กซิโก
** เสียแชมป์ 13 ตุลาคม 2544 แพ้น็อค เออร์เนสโต คาสโตร ยก 12 ที่ เม็กซิโก- แชมป์ NABF รุ่นไลท์ฟลายเวท 
** ชิง 14 สิงหาคม 2546 ชนะน็อค ราฟาเอล ชาเวซ ยก 6 ที่ เม็กซิโก
** เสียแชมป์ 16 กุมภาพันธ์ 2550 แพ้น็อค จิโอวานนี เซกูรา ยก 5 ที่ สหรัฐ- เคยชิงแชมป์ต่อไปนี้แต่ไม่สำเร็จ
** ชิงแชมป์โลกรุ่นฟลายเวท WBC เมื่อ 6 กันยายน 2545 แพ้คะแนน พงษ์ศักดิ์เล็ก ศิษย์คนองศักดิ์

**อ้างอิง**
  สถิติการชก boxrec.com date=2014-04-20  
หมวดหมู่:นักมวยสากลชาวเม็กซิโก
หมวดหมู่:บุคคลจากเม็กซิโกซิตี
โมเนลิซี่ เอ็มเยเกนี่

โมเนลิซี่ มฮิกิซา เอ็มเยเกนี่ (Monelisi Mhikiza Myekeni) นักมวยสากลชาวแอฟริกาใต้ สถิติการชก 24 ครั้ง ชนะ 21 (น็อค 8) แพ้ 3

**เกียรติประวัติ**
 แชมป์แอฟริกาใต้รุ่นไลท์ฟลายเวท (2544 – 2545)- แชมป์เงารุ่นฟลายเวท WBC
** ชิง 29 เมษายน 2548 ชนะน็อค ซอนนี่ บอย จาโร ยก 6 ที่ แอฟริกาใต้
** ป้องกันแชมป์ครั้งที่ 1, 11 พฤศจิกายน 2548 ชนะน็อค ซิโพ มันตยี ยก 3 ที่ แอฟริกาใต้
** ป้องกันแชมป์ครั้งที่ 2, 31 มีนาคม 2549 ชนะคะแนน เบเนดิกต์ ซุยโก ที่ แอฟริกาใต้- เคยชิงแชมป์ต่อไปนี้แต่ไม่สำเร็จ
** ชิงแชมป์เงารุ่นไลท์ฟลายเวท IBF เมื่อ 22 สิงหาคม 2543 แพ้น็อค อานิส โรก้า ยก 3 ที่ อินโดนีเซีย
** ชิงแชมป์โลกรุ่นฟลายเวท WBC เมื่อ 17 พฤศจิกายน 2549 แพ้คะแนน พงษ์ศักดิ์เล็ก ศิษย์คนองศักดิ์ ที่ นครราชสีมา

**อ้างอิง**
  สถิติการชก boxrec.com date=2015-02-13  
หมวดหมู่:นักมวยสากลชาวแอฟริกาใต้
หมวดหมู่:แชมป์เงา WBC
ลุยส์ อัลเบร์โต ลาซาร์เต

ลุยส์ อัลเบร์โต ลาซาร์เต (Luis Alberto Lazarte) นักมวยสากลชาวอาร์เจนตินา เกิดเมื่อ 4 มีนาคม พ.ศ. 2514 ที่กรุงบัวโนสไอเรส ประเทศอาร์เจนตินา สถิติการชก 48 ครั้ง ชนะ 38 (น็อก 17) เสมอ 1 แพ้ 8 

**เกียรติประวัติ**
 แชมป์อาร์เจนตินารุ่นไลต์ฟลายเวต (2541)- แชมป์อเมริกาใต้รุ่นมินิมัมเวต
** ชิง 25 กันยายน 2542 ชนะคะแนน คาร์ลอส มาริโอ เอลัวซา ที่อาร์เจนตินา- แชมป์อาร์เจนตินารุ่นมินิมัมเวต (2547)- แชมป์อเมริกาใต้รุ่นไลต์ฟลายเวต
** ชิง 29 มกราคม 2548 ชนะน็อก มาร์กอส รามอน โอเบรกอน ยก 5 ที่อาร์เจนตินา
** ป้องกันแชมป์ครั้งที่ 1, 17 กรกฎาคม 2548 ชนะคะแนน ราอูล เอลิเซโอ เมดินา ที่อาร์เจนตินา
** ป้องกันแชมป์ครั้งที่ 2, 18 มีนาคม 2549 ชนะคะแนน กุสตาโบ เอเดรียน โรดรีเกวซ ที่อาร์เจนตินา- เคยชิงแชมป์ต่อไปนี้แต่ไม่สำเร็จ
** ชิงแชมป์โลกรุ่นมินิมัมเวต WBO เมื่อ 30 ตุลาคม 2542 แพ้คะแนน เคอร์มิน กัวเดีย ที่อาร์เจนตินา
** ชิงแชมป์อเมริกาใต้รุ่นไลต์ฟลายเวตเมื่อ 17 สิงหาคม 2544 เสมอกับ มาร์กอส รามอน โอเบรกอน ที่อาร์เจนตินา
** ชิงแชมป์โลกรุ่นฟลายเวต WBC เมื่อ 6 ธันวาคม 2544 แพ้น็อก พงษ์ศักดิ์เล็ก ศิษย์คนองศักดิ์ ยก 2 ที่พัทยา
** ชิงแชมป์โลกรุ่นฟลายเวต WBO เมื่อ 13 กันยายน 2545 แพ้ฟาล์ว โอมาร์ อันเดรส นาร์วาเอซ ยก 10 ที่อาร์เจนตินา
** ชิงแชมป์เงารุ่นฟลายเวต WBO เมื่อ 20 กุมภาพันธ์ 2546 แพ้คะแนน กิวเซบเป ลากานา ที่อิตาลี
** ชิงแชมป์โลกรุ่นไลต์ฟลายเวต WBC เมื่อ 28 กรกฎาคม 2550 แพ้ฟาล์ว เอดการ์ โซซา ที่เม็กซิโก

**อ้างอิง**
  สถิติการชก boxrec.com date=2012-10-11  
หมวดหมู่:นักมวยสากลชาวอาร์เจนตินา
หมวดหมู่:บุคคลจากบัวโนสไอเรส
เอสดับเบิลยูวี

เอสดับเบิลยูวี (SWV หรือ Sisters With Voices) เป็นวงหญิงล้วนแนวอาร์แอนด์บีจากนิวยอร์ก สหรัฐอเมริกา เคยได้รับการเสนอชื่อเข้าชิงรางวัลแกรมมี่ เริ่มก่อตั้งวงในปี 1990 มีเพลงดังอย่างเพลง "Weak", "Right Here/Human Nature", "I'm So Into You" ต่อมาได้แยกวงในปี 1999 โดยไปทำงานเดี่ยว เอสดับเบิลยูวียังติดอันดับ 100 ของการจัดอันดับ 500 ศิลปินเพลงป็อป ในรอบ 25 ปี

**ผลงาน**

**อัลบั้ม**
1993: It's About Time
*1996: New Beginning
*1997: A Special Christmas 
*1997: Release Some Tension

**อีพี**
1994 The Remixes (EP)

**อัลบั้มรวม**
1998: Greatest Hits (RCA) (Europe-Only Release)
*1999: Greatest Hits (Simitar)
*2000: Best of SWV
*2003: Platinum and Gold Collection
*2008:  It's About Time (All Over Again)

**อ้างอิง**
หมวดหมู่:กลุ่มดนตรีป็อปสัญชาติอเมริกัน
หมวดหมู่:เกิร์ลกรุปสหรัฐอเมริกา
หมวดหมู่:กลุ่มดนตรีริธึมแอนด์บลูส์สัญชาติอเมริกัน
หมวดหมู่:กลุ่มดนตรีที่ก่อตั้งในปี พ.ศ. 2532
ปรากฏการณ์ดาวเคียงเดือน

ไฟล์:Moon 2008-12-1.JPG|thumb|200px|ปรากฏการณ์ดาวเคียงเดือน เมื่อ 1 ธันวาคม พ.ศ. 2551 ประเทศไทย
ปรากฏการณ์ดาวเคียงเดือน หรือ ปรากฏการณ์พระจันทร์ยิ้ม เป็นปรากฏการณ์ที่มีลักษณะคล้ายใบหน้าคนกำลังยิ้ม โดยดาวคู่ดังกล่าว ได้แก่ ดาวศุกร์ และดาวพฤหัสบดี เมื่อมองจากโลก จะอยู่ห่างกัน 2 องศา ในระยะท้องฟ้า และจะมีดวงจันทร์เสี้ยว ขึ้น 3 ค่ำ อยู่ด้านล่างระหว่างดาวทั้งสองดวง และห่างกัน 2 องศา ซึ่งสามารถสังเกตได้ในประเทศไทยครั้งล่าสุดเมื่อ 28 พฤศจิกายน​ พ.ศ. 2562
ปรากฏการณ์ดาวเคียงเดือนจะเกิดขึ้น 2 ครั้ง ห่างกันประมาณ 10 เดือน ทุก ๆ 2 ปีครึ่ง
มีลักษณะเป็นดวงดาว 3 ดวง ซึ่งได้แก่ ดาวศุกร์ (ดาวประจำเมือง) ดาวพฤหัสบดี และ ดวงจันทร์ โคจรเข้ามาใกล้กัน โดยดวงจันทร์หงายอยู่ด้านล่างของดาวอีก 2 ดวง และอยู่ในระยะที่สามารถมองเห็นได้อย่างชัดเจน แต่ปรากฏการณ์นี้จะมองเห็นได้ไม่นานนัก ส่วนใหญ่เกิดขึ้นช่วงเวลาหัวค่ำ เพราะดาวจะตกเร็วลับจากขอบฟ้าจากการที่โลกหมุนรอบตัวเองตลอดเวลา

**อ้างอิง**
  สถาบันวิจัยดาราศาสตร์แห่งชาติ (องค์การมหาชน) เชิญชมปรากฏการณ์ดาวเคราะห์เคียงเดือน 8 มิถุนายน 2558 date=2019-02-03 -  สดร. ชวนตื่นเช้าชมดาวศุกร์เคียงดาวพฤหัสบดี 13 พฤศจิกายนนี้ date=2017-11-14  
หมวดหมู่:ปรากฏการณ์ทางดาราศาสตร์
หมวดหมู่:ดวงจันทร์
หมวดหมู่:ดาวศุกร์
หมวดหมู่:ดาวพฤหัสบดี
คุโซมิโซ เทคนิค

คุโซมิโซ เทคนิค (คำแปล เทคนิคเต้าเจี้ยวอุจจาระ; Kuso Miso Technique) เป็นการ์ตูนรักร่วมเพศตอนเดียวจบ เขียนโดย จุนอิจิ ยามากาวะ ตีพิมพ์ครั้งแรกในตอนเสริมของนิตยสารเกของบาราโซคุ ใน ค.ศ. 1987 งานชุดนี้กลายเป็นศัพท์ใหม่บนอินเทอร์เน็ต (โดยเฉพาะฟอรั่มออนไลน์ในญี่ปุ่น) และได้รับการพิจารณาอย่างกว้างขวางในฐานะตัวแทนงานเขียนของยามาวากะและทำให้งานอื่นๆของเขาเองก็มีชื่อเสียงไปด้วย

**เนื้อเรื่อง**
มาซาคิ มิชิซึตะ นักเรียนเตรียมเอ็นท์ ผู้เป็นเกย์แบบไม่ถาวร กำลังวิ่งไปห้องน้ำหน้าสวนสาธารณะ เพื่อปลดทุกข์ และมองเห็นชายผู้หนึ่งใส่ชุดหมีนั่งอยู่บนม้านั่ง ชายคนนั้นคือ ทากาคาสุ อาเบะ
อาเบะรูดซิปชุดหมีของเขา และแสดงตรงนั้นออกมา แล้วพูดว่า "จะเริ่มกันยัง?" (จะเริ่มกันยัง?) จากนั้นทั้งคู่ก็เข้าไปในห้องน้ำ และมีเพศสัมพันธ์กัน
เมื่ออาเบะทำรักด้วยปากให้มิชิซึตะ มิชิซึตะก็ทนกลั้น ปัสสาวะไม่ได้จึงปล่อยออกมาในปากของอาเบะ ดังนั้นอาเบะจึงแนะนำให้มิชิซึตะ ปัสสาวะ ในทวารหนักของเขา และเมื่อถึงคราวที่มิชิซึตะต้องเป็นฝ่ายรับบ้าง เขาก็กลั้น อุจจาระไม่ไหวและปล่อยออกมาขณะมีเพศสัมพันธ์ทางทวารหนัก ทำให้อาเบะหัวเสีย และมีชายวัยกลางคนคนหนึ่งได้ยินการสนทนาของทั้งสองโดยบังเอิญว่า "คุณว่าไหม มันต้องสนุกแน่ๆถ้าเราทำอะไรกันทั้ง ๆ ที่มันเปื้อนอุจจาระแบบนี้"

**ตัวละคร**
มาซาคิ มิชิซึตะ (道下 正樹)
นักเรียนเตรียมเอ็นท์ผู้ไม่เคยมีประสบการณ์รักร่วมเพศมาก่อน แต่เคยจินตนาการถึง ถูกอาเบะดึงดูดความสนใจตั้งแต่แรกเห็นจนคิดในใจว่า "โอ้ว! หล่อจัง" (ウホッ! いい男･･･ uho! ii otoko...)
ทากาคาสุ อาเบะ (阿部 高和)
ช่างยนต์ผู้มีประสบการณ์รักร่วมเพศอย่างช่ำชองและมีอวัยวะเพศใหญ่ ในเรื่อง เขากำลังนั่งบนม้านั่งมองหาคู่ขาอยู่

**ผลกระทบ**
ความสนใจในมังงะเรื่องนี้กระจายออกไปนอกวงการรักร่วมเพศ และได้รับการกล่าวถึงมานานกว่าสิบปีนับแต่ถูกตีพิมพ์ครั้งแรกเนื่องจากถูกห้ามนำมาโพสต์บน "Ayashii World" ใน ค.ศ. 2002
มีนาคม ค.ศ. 2003 หน้าของการ์ตูนเรื่องนี้ถูกนำมาโพสต์บน Futaba Channel กระตุ้นความสนใจในงานของยามาวากะ ซึ่งเรียกกันว่า "ยามะจุน บูม" ในเวลาเดียวกัน Shift_JIS art ของการ์ตูนเรื่องนี้บน 2channel ก็ทำให้การ์ตูนเรื่องนี้เป็นที่รู้จักมากขึ้น จนทำให้คำว่า "uho! ii otoko..." และ "yaranaika" กลายเป็นที่รู้จักในฐานะ "ภาษาของยามะจุน" นั้นกลายเป็นสแลงในโลกออนไลน์ด้วย ในฟอรั่มภาษาญี่ปุ่นและบอร์ดโพสต์รูป คำอุทาน "uho!" และคำอื่นๆจากการ์ตูนเรื่องนี้ก็นิยมใช้ในลักษณะรักร่วมเพศดังเหตุผลข้างต้น
งานล้อเลียนการ์ตูนเรื่องนี้ มักจะเป็นการตัดต่อภาพของหน้าตัวละครแล้วแปะบนภาพอื่น ๆ
หมวดหมู่:การ์ตูนญี่ปุ่น
หมวดหมู่:ความหลากหลายทางเพศในอนิเมะและมังงะ
หมวดหมู่:อนิเมะโอวีเอในปี พ.ศ. 2567
องค์การสำรวจอวกาศญี่ปุ่น

องค์การสำรวจอวกาศญี่ปุ่น (Dokuritsu-gyōsei-hōjin Uchū Kōkū Kenkyū Kaihatsu Kikō; Japan Aerospace Exploration Agency; JAXA) เป็นองค์การด้านการสำรวจอวกาศแห่งชาติญี่ปุ่น ตั้งขึ้นเมื่อวันที่ 1 ตุลาคม พ.ศ. 2546 เป็นสถาบันบริหารอิสระที่เกิดจากการรวมตัวเข้าด้วยกันขององค์กรสามแห่ง ได้แก่ สถาบันอวกาศและวิทยาศาสตร์นอกโลก (Institute of Space and Astronautical Science; ISAS) สถาบันทดลองยานอวกาศแห่งชาติญี่ปุ่น (National Aerospace Laboratory of Japan; NAL) และองค์การพัฒนาอวกาศแห่งชาติ (National Space Development Agency; NASDA)  ภารกิจของ JAXA ได้แก่การวิจัย การพัฒนาและการส่งดาวเทียมขึ้นสู่วงโคจร รวมถึงการมีส่วนร่วมในภารกิจอื่นอีกมากเช่น การสำรวจดาวเคราะห์น้อย และภารกิจการส่งมนุษย์ไปสู่ดวงจันทร์ เป็นต้น
ประเทศไทยได้มีความร่วมมือกับองค์การสำรวจอวกาศญี่ปุ่น ในการดำเนินการกิจกรรมอวกาศสำหรับเยาวชนมาตั้งแต่ปี พ.ศ. 2549 โดยประสานงานผ่าน สำนักงานพัฒนาวิทยาศาสตร์และเทคโนโลยีแห่งชาติ หรือ  สวทช. มีโครงการต่างๆ ที่เกิดขึ้น ดังนี้
1. โครงการ Parabolic Flight
2. โครงการ Space Seeds for Asian Future 2011-2013
3. โครงการ Asian Try Zero-G
4. โครงการ Asian Herb in Space
5. โครงการ Kibo Robot Programming Challenge

**อ้างอิง**

**แหล่งข้อมูลอื่น**
  เว็บไซต์อย่างเป็นทางการ องค์การ JAXA date=2007-03-21 - เว็บไซต์ข้อมูลภาษาไทยสามารถดูได้ที่  โครงการความร่วมมือระหว่าง สวทช. กับ JAXA และ Facebook:  NSTDA Space Education

หมวดหมู่:องค์การอวกาศ
หมวดหมู่:การสำรวจอวกาศ
แม่แบบ:เหตุการณ์ปัจจุบัน/ผู้เสียชีวิต

หมวดหมู่:เหตุการณ์ปัจจุบัน
- 16 พฤษภาคม – มาริอันน์ เบอร์นาดอตต์- 14 พฤษภาคม – พระพรหมเวที (สุเทพ ผุสฺสธมฺโม)- 13 พฤษภาคม – จอน อึ๊งภากรณ์- 11 พฤษภาคม – ซาบู- 6 พฤษภาคม – เทวฤทธิ์ นิกรเทศ- 23 เมษายน – สตีฟ แม็กไมเคิล
รายชื่อตอนในโทระโดระ!

ไฟล์:Toradora! DVD volume 1 cover.jpg|thumb|ปกของดีวีดีแผ่นที่หนึ่ง โดย King Records ตัวละครที่อยู่บนปกคือ ทาคาซึ ริวจิ (ซ้าย) และ ไอซากะ ไทกะ (ขวา)
โทระโดระ! เป็นอะนิเมะจากญี่ปุ่น ผลิตโดย J.C.Staff กำกับโดย ทาสึยูคิ นางาอิ, เขียนบทโดย มาริ โอคาดะ, และ ออกแบบตัวละครโดย มาซาโยชิ ทานากะ โดยนำต้นแบบจาก ยาสึ อะนิเมะนี้มีพื้นฐานจาก ไลท์ โนเวล โทระโดระ! แต่งโดย ยูยูโกะ ทาเคมิยะ กล่าวถึงชีวิตของ ทาคาสึ ริวจิ นักเรียนมัธยมปลายที่มีหน้าและบุคลิกเหมือนพวกยากูซ่าทำให้คนรอบข้างกลัวแต่ความจริงแล้วริวจินนั้นเป็นคนที่ดีมากและชอบเก็บกวาดบ้านทำครัวอยู่เสมอ แต่ชีวิตต้องมาเปลี่ยนไปหลังจากเขาได้พบกับ ไอซากะ ไทกะหญิงสาวตัวเล็กหน้าตารักแต่นิสัยดุเหมือนเสือจนคนรอบข้างตั้งฉายาให้ว่า "เสือมือถือ"
ตอนแรกของอะนิมะได้ฉายครั้งแรก ในวันที่ 2 ตุลาคม พ.ศ. 2551 (คืนวันที่ 1 ตุลาคม พ.ศ. 2551) ในช่อง TV Tokyo และตอนสุดท้ายฉายวันที่ 25 มีนาคม พ.ศ. 2552 รวม 25 ตอนและยังมีช่องโทรทัศน์อื่นๆ เช่น AT-X, TV Aichi, TV Hokkaido, TV Osaka, TV Setōchi, และ TVQ Kyushu Broadcasting ฉายอีกด้วย การจำหน่ายดีวีดีนั้น ในแผ่นแรกจะมี 4 ตอน จำหน่ายในวันที่ 21 มกราคม 2009 ในรูปแบบธรรมดาและลิมิตเต็ด เอดิชัน โดย King Records และอีก 7 แผ่นจะมีแผ่นละ 3 ตอน โดยจะจำหน่ายระหว่างวันที่ 25 กุมภาพันธ์ ถึง 26 สิงหาคม 2009 ในรูปแบบธรรมดาและลิมิตเต็ด เอดิชัน และในดีวีดีแผ่นที่สองได้ใส่ตอนพิเศษชื่อว่า Toradora SOS! ด้วย
อะนิมะมีเพลงประกอบ 5 เพลง แบ่งเป็นเพลงเปิด 2 เพลง เพลงปิด 2 เพลง เพลงปิดพิเศษ 1 เพลง เพลงเปิดเพลงแรกคือเพลง "พรี-พาเรด" (Pure-Parēdo) ร้องโดย ริเอะ คุกิมิยะ, เอริ คิทามุระ และ ยูอิ โฮริเอะ เพลงปิดเพลงที่ 2 คือ เพลง "Silky Heart" ร้องโดย ยูอิ โฮริเอะ ส่วนเพลงปิดเพลงแรก คือเพลง "วานิลา ซอลท์" ( Banira Soruto) ร้องโดย ยูอิ โฮริเอะ เพลงปิดเพลงที่ 2 คือ เพลง "Orange" (Orenji) ร้องโดย  ริเอะ คุกิมิยะ, เอริ คิทามุระ, และ ยูอิ โฮริเอะ และเพลงปิดตอนที่ 19 คือเพลง "Holy Night" (Hōrī Naito) ร้องโดย คุกิมิยะ และ คิทามุระ


**รายชื่อตอน**

**อ้างอิง**

**แหล่งข้อมูลอื่น**
  เว็บไซค์อะนิเมะอย่างเป็นทางการ -  โทราโดร่า! ที่ TV Tokyo 
หมวดหมู่:โทระโดระ!
ท
ไข่แดง

ไฟล์:Raw egg.jpg|thumb|ไข่แดงลอยอยู่ในไข่ขาว
ไข่แดง เป็นส่วนประกอบของไข่ โดยอยู่ภายในเปลือกไข่ ประกอบด้วยสารอาหารไว้ใช้เลี้ยงตัวอ่อน เมื่อรวมกับไข่ขาวจะเป็นเซลล์เดียวจนกว่าจะมีการปฏิสนธิ

**การนำไปใช้ประโยชน์**
โดยทั่วไปไข่ของสัตว์ปีก สัตว์เลื้อยคลาน และแมลงหลายชนิด มักถูกใช้เป็นอาหาร ทั้งที่ผ่านการปรุงโดยใช้ความร้อน การยำ หรือบางครั้งก็บริโภคทั้งดิบ ๆ หรือมีการแยกไข่แดงออกจากไข่ขาวเพื่อนำมาเป็นส่วนประกอบในการปรุงอาหาร เช่น มายองเนส คัสตาร์ด เครมบรูเล่ หรือทำขนมไทย เช่น ทองหยิบ ทองหยอด รวมถึงนำไปผสมเป็นเครื่องดื่ม เช่น เอ้กน็อก และแอดโวคาท (เหล้ารัมผสมไข่ดิบ) 
นอกจากใช้เป็นอาหารแล้ว ไข่แดงยังถูกใช้ในงานศิลปะสมัยก่อน เช่น ใช้เป็นส่วนผสมในการทำสีฝุ่นเทมเพอรา ในงานจิตรกรรม ซึ่งเป็นกรรมวิธีที่ช่วยทำให้ภาพเขียนมีอายุยืนนานขึ้นด้วย 
ไข่แดงยังสามารถสกัดเป็นน้ำมันเพื่อนำไปใช้ในอุตสาหกรรมเครื่องสำอาง รวมถึงทางการแพทย์ด้วย

**คุณค่าทางโภชนาการ**
ไข่แดงประกอบด้วยน้ำ โปรตีน และแร่ธาตุหลายชนิด เช่น ธาตุเหล็ก แคลเซียม ฟอสฟอรัส วิตามินเอ และวิตามินบี 1 รวมทั้งสารโคลีนที่มีส่วนช่วยพัฒนาสมองและเสริมสร้างความจำ สารลูทีนและซีแซนทีนที่มีประโยชน์ ช่วยบำรุงประสาทตา
ในไข่แดงยังมีไขมัน ซึ่งส่วนใหญ่เป็นกรดไขมันไม่อิ่มตัว มีคุณค่าใกล้เคียงกับไขมันปลาทะเล มีกรดไขมันโอเมกา-3 ที่จำเป็นต่อการทำงานของสมองและเนื้อเยื่อตา รวมถึงกรดโอเมก้า 6 และกรดอะราคิโดนิก (ARA) ที่สำคัญต่อการพัฒนาระบบประสาทและการทำงานของระบบประสาทตา
ทว่าไข่แดงยังมีคอเลสเตอรอล ที่ไม่พบในไข่ขาว ซึ่งเดิมทีมีการห้ามรับประทานไข่แดงในปริมาณมาก เพราะอาจเสี่ยงต่อการเกิดโรคหัวใจขาดเลือด แต่ในงานวิจัยภายหลังพบว่า คลอเรสเตอรอลในไข่มีผลทำให้คลอเรสเตอรอลในเลือดสูงขึ้นเพียงเล็กน้อยเท่านั้น อย่างไรก็ดี สมาคมหัวใจอเมริกา (AHA) แนะนำว่า ไม่ควรรับประทานไข่ไก่เกินวันละหนึ่งฟอง เพราะไข่ไก่หนึ่งฟองมีคอเลสเตอรอลเกินกว่า 200 มิลลิกรัม และสำหรับผู้เป็นโรคหัวใจ เบาหวาน คอเลสเตอรอลสูง หรือโรคหลอดเลือดสมอง ไม่ควรรับประทานไข่ไก่เกิน 3 ฟองต่อสัปดาห์
น้ำมันไข่แดงสามารถได้จากการสกัดน้ำมันทิ้งออกไปให้หมด แล้วจะมีการสร้างเซลล์ขึ้นแล้วก็ทำให้เป็นปฎิสนธิ ทำให้อสุจิเข้าไปในไข่ขาวจนเลี่ยน น้ำมันที่สกัดจากไข่แดงสามารถนำไปใช้ประโยชน์ได้หลายสถาน ในศตวรรษที่ 11 มีการนำไข่แดงมาเป็นส่วนประกอบในการผลิตเครื่องประทินผิว เพราะไข่แดงช่วยบำรุงให้ผิวนุ่มชุ่มชื้น ลดอาการผิวแห้งตึง นอกจากนี้ ยังมีการนำน้ำมันไข่แดงผสมกับน้ำมันสกัด
จากต้นชา ใช้ลดสิวเสี้ยน และกำจัดเซลล์ผิวที่ตายแล้ว
ในการแพทย์แผนโบราณของกรีก อินเดีย ญี่ปุ่นและจีน มีการนำน้ำมันไข่แดงมาทำเป็นครีมนวด หรือครีมหมักผม รักษาอาการผมร่วง     ผมแตกปลาย ป้องกันรังแค ช่วยให้ผมดกดำ นิ่มเป็นเงางาม 
ในสเปน ในแคว้นอันดาลูซิอาโบราณ มีการนำน้ำมันไข่แดงมาผสมกับน้ำมันละหุ่ง น้ำมันกุหลาบ เพื่อรักษาอาการหิด
ทางแพทย์แผนจีน มีการใช้น้ำมันไข่แดงเพื่อรักษาอาการผิวหนังพุพอง ไหม้ อักเสบ แผลร้อนในปาก ช่วยฟื้นฟูผิวให้กลับคืนสู่สภาพ  สมบูรณ์ และยังช่วยบำรุงรากผม รักษาอาการติดเชื้อราที่หนังศีรษะ การติดเชื้อในช่องจมูก และโรคริดสีดวงทวารด้วย

**อ้างอิง**
หมวดหมู่:ไข่ (อาหาร)
ยามาดะ นางามาซะ

ยามาดะ นางามาซะ หรือ ออกญาเสนาภิมุข (山田長政, Yamada Nagamasa; พ.ศ. 2133 — พ.ศ. 2173) เป็นซามูไรชาวญี่ปุ่น ที่เข้ามารับราชการ ดำรงตำแหน่งเจ้าเมืองนครศรีธรรมราชในสมัยกรุงศรีอยุธยา ได้รับบรรดาศักดิ์เป็น ออกญาเสนาภิมุข

**ประวัติ**
ยามาดะ นางามาซะ เดินทางเข้ามากรุงศรีอยุธยาในรัชสมัยพระเจ้าทรงธรรม โดยเดินทางกลับมาพร้อมกับคณะทูตจำนวน 60 คน ที่พระเจ้าทรงธรรมทรงส่งไปถึงเมืองเอโดะ (โตเกียวในปัจจุบัน) เมื่อวันที่ 13 ตุลาคม พ.ศ. 2155 
นางามาซะซึ่งในขณะนั้นเป็นเพียงข้าราชการชั้นผู้น้อย ได้รับราชการในกรมอาสาญี่ปุ่น  และเจริญก้าวหน้าในเวลาต่อมา เป็นเจ้ากรมอาสาญี่ปุ่น ในชื่อออกญาเสนาภิมุข (ตำแหน่งออกญา เทียบเท่าพระยา)

**รับราชการ**
กองทัพญี่ปุ่นภายใต้การบัญชาการของยามาดะ นากามาสะ กรุงศรีอยุธยา
เรือรบบัญชาการของ ยามาดะ นางามาซะ ภาพวาดสมัยศตวรรษที่ 17
ในรัชกาลสมเด็จพระเจ้าปราสาททอง ยามาดะ นางามาซะถูกล้อมจับ และถูกเนรเทศจากกรุงศรีอยุธยาไปเป็นเจ้าเมืองนครศรีธรรมราช มีบุตรชายลูกครึ่งไทย-ญี่ปุ่น กับภรรยาชาวไทยนามว่า โอนิน และได้ส่งบุตรชายและคณะไปเรียกส่วยภาษีจากเมืองปัตตานี แต่ได้รับการต่อต้านจากจากชาวต่างชาติในเมืองปัตตานีเช่น ฮอลันดา โปรตุเกส และอังกฤษ ที่ไม่พอใจที่ชาวญี่ปุ่นมีอิทธิพลในแถบนั้น  ยามาดะ นางามาซะยกกองทัพไปทำศึกกับปัตตานี แต่ได้รับบาดเจ็บถูกฟันที่ขา จึงยกทัพกลับนครศรีธรรมราชขณะที่การรบยังไม่เสร็จสิ้น

**ถึงแก่กรรม**
ยามาดะ นางามาซะ ถึงแก่กรรมที่เมืองนครศรีธรรมราช หลังจากได้รับพิษจากยารักษาแผล ที่พระเจ้าปราสาททองทรงบัญชาให้ออกพระมะริด เจ้าเมืองไชยา นำยาพิษงูผสมยางไม้ มาให้รักษาโดยหลอกว่าเป็นยาหลวงจากราชสำนัก เมื่อ พ.ศ. 2173 สิริอายุ 40 ปี

**ในวัฒนธรรมสมัยนิยม**
มีนักแสดงผู้รับบท ยามาดะ นางามาซะ ได้แก่- คะซุกิ ยะโนะ จากภาพยนตร์เรื่อง ตำนานสมเด็จพระนเรศวรมหาราช (2550 - 2558)- ณพสิทธิ์ เที่ยงธรรม จากละครเรื่อง รายากูนิง (2551)- เซกิ โอเซกิ จากภาพยนตร์เรื่อง ซามูไร อโยธยา (2553)

**อ้างอิง**

**แหล่งข้อมูลอื่น**
 ชาลี ศิลปรัศมี, ซามูไร ยามาดะ - ออกญาเสนาภิมุข พระยานครศรีธรรมราช-  สถานบันอยุธยาศึกษา : หมู่บ้านญี่ปุ่นที่กรุงศรีอยุธยา fix-attempted=yes - อิชิอิ โยเนะโอะ และ โยชิกาวะ โทชิฮารุ ผู้เขียน, พลับพลึง คงชนะ และคณะ ผู้แปล. ความสัมพันธ์ไทย - ญี่ปุ่น ๖๐๐ ปี.กรุงเทพฯ : มูลนิธิโครงการตำราสังคมศาสตร์และมนุษยศาสตร์, ๒๕๓๐.-  วาระซ่อนเร้นในตำนาน ยามาดะ นางามาสะ กรุงเทพธุรกิจออนไลน์ date=2010-11-15 - "Red seal ships." Nagazumi Yoko, Japanese (朱印船、永積洋子) ISBN 4-642-06659-4.- "Multicultural Japan" Cambridge University Press, ISBN 0-521-00362-8-  "Samurai of Ayutthaya: Yamada Nagamasa, Japanese Warrior and Merchant in Early 17th Century Siam". Cesare Polenghi, Lotus Press, 2009, ISBN 978-974-480-147-0
1630
หมวดหมู่:ชาวญี่ปุ่นที่ถูกลอบสังหาร
หมวดหมู่:เสียชีวิตจากยาพิษ
หมวดหมู่:บุคคลในประวัติศาสตร์กรุงศรีอยุธยา
หมวดหมู่:ชาวญี่ปุ่นในประเทศไทย
หมวดหมู่:ชาวไทยเชื้อสายญี่ปุ่น
หมวดหมู่:ชาวต่างชาติในกรุงศรีอยุธยา
หมวดหมู่:ขุนนางในสมัยกรุงศรีอยุธยา
หมวดหมู่:บรรดาศักดิ์ชั้นพระยา
หมวดหมู่:บุคคลจากนูมาซุ
มาเลเซียตะวันออก

มาเลเซียตะวันออกประกอบด้วยรัฐซาบะฮ์และซาราวัก กะบดินแดนสหพันธ์ลาบวน
แผนที่ทางการเมืองของเกาะบอร์เนียว โดยมาเลเซียตะวันออกอยู่ในสีส้ม
มาเลเซียตะวันออก (Malaysia Timur) หรือ กลุ่มรัฐบอร์เนียว (Borneo States) มีอีกชื่อว่า บอร์เนียวของมาเลเซีย (Malaysian Borneo) เป็นภูมิภาคหนึ่งของมาเลเซีย ตั้งอยู่ทางเหนือของเกาะบอร์เนียว มาเลเซียตะวันออกเป็นที่ตั้งของรัฐซาบะฮ์ รัฐซาราวัก และดินแดนสหพันธ์ลาบวน ประเทศบรูไนเป็นดินแดนแทรกในรัฐซาราวัก ส่วนทางใต้และตะวันออกเฉียงใต้คือกาลิมันตันของอินโดนีเซีย มาเลเซียตะวันออกตั้งอยู่ทางตะวันออกของคาบสมุทรมาเลเซีย (มีอีกชื่อว่า มาเลเซียตะวันตก) ส่วนของประเทศบนคาบสมุทรมลายู ทั้งสองพื้นที่นี้แยกจากกันด้วยทะเลจีนใต้
มาเลเซียตะวันออกมีประชากรน้อยกว่าและมีการตั้งถิ่นฐานที่พัฒนาแล้วน้อยกว่ามาเลเซียตะวันตก ในขณะที่มาเลเซียตะวันตกมีเมืองหลักของประเทศ (กัวลาลัมเปอร์, โจโฮร์บะฮ์รู และจอร์จทาวน์) มาเลเซียตะวันออกมีขนาดใหญ่กว่าและมีทรัพยากรธรรมชาติอุดมสมบูรณ์กว่ามาก โดยเฉพาะอย่างยิ่งแหล่งสำรองน้ำมันและก๊าซ

**ประวัติ**
พื้นที่บางสว่นของมาเลเซียตะวันออกในปัจจุบัน โดยเฉพาะพื้นที่ชายฝั่ง เคยเป็นส่วนหนึ่งของอาณาจักรเมืองท่าบรูไน อย่างไรก็ตาม พื้นที่ภายในส่วนใหญ่มีสังคมชนเผ่าที่เป็นอิสระต่อกัน
ใน ค.ศ. 1658 พื้นที่ชายฝั่งตอนเหนือและตะวันออกของซาบะฮ์ถูกยกให้กับรัฐสุลต่านซูลู ส่วนชายฝั่งตะวันตกของซาบะฮ์และซาราวักส่วนใหญ่ยังคงเป็นของบรูไน เจมส์ บรูกดำรงตำแหน่งผู้ว่าราชการซาราวักใน ค.ศ. 1841 ใน ค.ศ. 1888 ซาบะฮ์ ซาราวัก และบรูไนกลายเป็นดินแดนในอารักขาของอังกฤษ ญี่ปุ่นเข้ารุกรานใน ค.ศ. 1941 แต่ถูกชาวออสเตรเลียสู้กลับใน ค.ศ. 1945 และปีต่อมาซาบะฮ์และซาราวักกลายเป็นอาณานิคมอังกฤษต่างหาก ภูมิภาคนี้เผชิญกับกอนฟรอนตาซีกับอินโดนีเซีย แต่เข้าร่วมมาเลเซียใน ค.ศ. 1963

**ภูมิศาสตร์**

**หมายเหตุ**

**อ้างอิง**

**อ่านเพิ่ม**
 James Chin  Tun Razak and East Malaysia (2024) UM Press- Andrew Harding & James Chin,  50 years of Malaysia: date=13 May 2018  Federalism revisited (Marshall Cavendish 2014)- James Chin  The 1963 Malaysia Agreement (MA63): Sabah And Sarawak and the Politics of Historical Grievances (Amsterdam University Press, 2919)- source=Cabinet Memorandum. Policy in regard to Malaya and Borneo. Memorandum by the Secretary of State for the Colonies. 29 August 1945- source=Manila Accord (31 July 1963)- source=Exchange of notes constituting an agreement relating to the implementation of the Manila Accord of 31 July 1963- Acts of the Parliament of the United Kingdom source=Malaysia Act 1963- source=Agreement relating to Malaysia between United Kingdom of Great Britain and Northern Ireland, Federation of Malaya, North Borneo, Sarawak and Singapore- hdl-access=free 

**แหล่งข้อมูลอื่น**
  Virtual Malaysia date=24 March 2010  – The Official Portal of the Ministry of Tourism, Malaysia-  mulucaves.org Mulu Caves Project
หมวดหมู่:ประเทศมาเลเซีย
หมวดหมู่:เอเชียตะวันออกเฉียงใต้ภาคพื้นสมุทร
แม่แบบ:เหตุการณ์ปัจจุบัน/2551 ธันวาคม 8

* สำนักพระราชวัง ออกแถลงการณ์เรื่อง พระบาทสมเด็จพระเจ้าอยู่หัว ทรงพระประชวร ฉบับที่ 4 ความว่า พระปรอทลดลงเป็นปกติแล้ว ยังทรงพระกรรสะเล็กน้อย เสวยพระกระยาหารอ่อนได้มากขึ้น กำลังพระวรกายเพิ่มขึ้น จึงงดถวายน้ำเกลือผสมน้ำตาล และพระโอสถปฏิชีวนะ ผลการตรวจพระโลหิต และพระเสมหะเพิ่มเติม บ่งว่าไม่พบเชื้อไวรัส หรือแบคทีเรียที่ร้ายแรงต่อระบบหายใจ คณะแพทย์ได้ขอพระราชทานให้ทรงพักฟื้นพระวรกายอีกระยะหนึ่ง จนกว่าจะทรงหายเป็นปกติ ทั้งนี้ สำนักพระราชวังจะยุติการออกแถลงการณ์เพียงฉบับนี้  (สำนักข่าวแห่งชาติ)
}
ไมคอร์ไรซา

ไมคอร์ไรซา (Mycorrhiza) เป็นความสัมพันธ์ระหว่างเชื้อรากับรากพืชซึ่งมีความเฉพาะเจาะจงมากกว่าจุลินทรีย์ในไรโซสเฟียร์เชื้อรากับรากพืชจะมีความสัมพันธ์ทั้งด้านโครงสร้างและการทำงาน แบ่งได้เป็น 2 ชนิด คือ:- เอกโตไมคอร์ไรซา เชื้อราจะรวมตัวเป็น pseudoparenchymatous sheath อยู่ด้านนอกหนือในส่วนอีพิเดอร์มิส แต่ไม่แทรกตัวเข้าในชั้นคอร์เท็กซ์ การรวมตัวกับเชื้อราทำให้โครงสร้างของรากพืชเปลี่ยนไปโดยสั้นลงหรือเกิด dichotomously branching cluster และมีเนื้อเยื่อเจริญน้อยลง เชื้อราจะได้ประโยชน์ในด้านได้สารอาหารจากพืช หลีกเลี่ยงการแย่งสารอาหารจากจุลินทรีย์อื่นๆในดิน ส่วนพืชจะมีจะมีอัตราการดูดซึมสารอาหารจากดินเพิ่มขึ้นเพราะเชื้อราช่วยเพิ่มพื้นที่ในการดูดซึม เพิ่มความทนทานต่อเชื้อก่อโรคและสภาพแวดล้อม เอนไซม์จากเชื้อราช่วยย่อยสารอาหารให้ดูดซึมง่ายขึ้น- เอนโดไมคอร์ไรซาเชื้อราจะแทรกตัวเข้าไปในชั้นคอร์เท็กซ์และส่วนที่มีชีวิตของรากพืช กลายเป็นกลุ่มของไมซีเลียม ข้อดีของเอนโดไมคอร์ไรซาต่อพืชคือ ป้องกันการเกิดโรคในบริเวณคอร์เท็กซ์ เพิ่มการดูดซับไนโตรเจนให้แก่พืช และเพิ่มกิจกรรมของเอนไซม์ฟอสฟาเตส ในกล้วยไม้พบความสัมพันธ์แบบนี้กับเชื้อรา เช่น Rhizoctoniaโดยเชื้อราจะม้วนตัวเป็นขดเข้าไปในชั้นคอร์เท็กซ์ และถูกดูดกลืนเข้าไปเป็นส่วนหนึ่งของพืชจนแยกออกมาเป็นอิสระไม่ได้ เชื้อรายังช่วยให้เมล็ดกล้วยไม้งอกได้ดีขึ้น

**แหล่งข้อมูลอื่น**
  Orchid mycorrhiza extraction & culture date=2008-06-20  on the CultureSheet-  Mycorrhizal Associations: The Web Resource Comprehensive illustrations and lists of mycorrhizal and nonmycorrhizal plants and fungi-  Mycorrhizas – a successful symbiosis date=2010-01-31  Biosafety research into genetically modified barley
หมวดหมู่:สรีรวิทยาของพืช
หมวดหมู่:เห็ดรา
โก๋หลังวัง

โก๋หลังวัง เป็นภาพยนตร์ไทยย้อนยุค กล่าวถึงชีวิตของวัยรุ่นไทยในยุคทศวรรษ 1960 ที่นิยมเที่ยวเตร่แถบย่านการค้าวังบูรพา นิยมฟังเพลงตะวันตกของเอลวิส เพรสลีย์ ออกฉายเมื่อวันที่ 15 มีนาคม พ.ศ. 2545

**เรื่องย่อ**
ปี พ.ศ. 2503 "วังบูรพาภิรมย์" คือ แหล่งรวมวัยรุ่นชาย-หญิง ที่มีรสนิยมทั้งหลาย ที่ใหญ่ที่สุดแห่งหนึ่งของไทย สถานที่แห่งนี้ เต็มไปด้วยวัยรุ่นผู้นำแฟชั่นในทุกด้าน กระแสความนิยมที่เกิดขึ้น จากนักร้องดังของฝรั่งอย่าง เอลวิส เพรสลีย์, เจมส์ ดีนส์ ส่งผลถึงการแต่งกาย ไม่ว่าจะเป็นด้านเสื้อผ้า หรือว่าทรงผม ล้วนถอดแบบมาจากแม่แบบเมืองฮอลลีวู้ดแทบทั้งสิ้น รวมถึงกลุ่มนักเรียนชายสุดหล่อนิสัยดีที่มี วาทิน (อานัส ฬาพานิช) เป็นหัวหน้ากลุ่มด้วย
แต่เมื่อวาทินเกิดไปตกหลุมรัก จำปูน (บัณฑิตา ฐานวิเศษ) สาวสวยน้องขาใหญ่แห่งวังบูรพา ที่ชอบใช้ชีวิตหรูหราฟุ่มเฟือยอย่าง จำเป็น (สินชัย หอมทวล) สงครามแห่งลูกผู้ชายก็เริ่มต้นขึ้น
เมื่อชายทั้งหมดเป็นวัยรุ่นเลือดร้อน ที่มีความฝันคลุกกรุ่นอยู่ในหัวใจ เมื่อทุกกลุ่มต่างมีศักดิ์ศรี ที่ไม่มีสิ่งใดมาลบล้างได้ เมื่อทุกวินาทีแห่งความรัก ทำให้ชีวิตมีความหมายมากกว่าเดิม และเมื่อทุกอุดมการณ์รวมตัวกัน เป็นหนึ่งเดียวแห่งวังบูรพา ในนามแห่ง "โก๋หลังวัง"

**นักแสดง**
 อานัส ฬาพานิช  รับบทเป็น  วาทิน- บัณฑิตา ฐานวิเศษ  รับบทเป็น  จำปูน- ณัฐกฤตย์ บัวผาง รับบทเป็น   รุ่ง สะพานขาว - นิธิ ผลทวี รับบทเป็น   ปาน- ภูผา ปาณานนท์ รับบทเป็น   บารมี- วีระยุทธ น่าบูรณะ รับบทเป็น  เอ๊กซ์- สินชัย หอมทวล   รับบทเป็น  จำเป็น- วุฒิชัย ไหมกัน รับบทเป็น   อ๊อด- ดวงธิดา ธรรมธัช รับบทเป็น   นัดดา

**แหล่งข้อมูลอื่นๆ**
 0350645-  หนังดี-  ข้อมูลภาพยนตร์ไทยเรื่อง โก๋หลังวัง- title=โก๋หลังวัง (2002)
หมวดหมู่:ภาพยนตร์ไทยที่ออกฉายในปี พ.ศ. 2545
หมวดหมู่:ภาพยนตร์โดยสหมงคลฟิล์ม
หมวดหมู่:ภาพยนตร์ที่มีฉากในกรุงเทพมหานคร
วัดสร้อยทอง

วัดสร้อยทอง หรือ วัดสร้อยทองพระอารามหลวง เป็นพระอารามหลวงชั้นตรีชนิดสามัญ ตั้งอยู่ริมถนนประชาราษฎร์ สาย 1 แขวงบางซื่อ เขตบางซื่อ กรุงเทพมหานคร เดิมชื่อ "วัดซ่อนทอง" เป็นวัดเก่าแก่ที่สร้างขึ้นประมาณปี พ.ศ. 2394 ริมแม่น้ำเจ้าพระยา
วัดสร้อยทอง ไม่ปรากฏนามและประวัติของผู้สร้าง แต่มีข้อสันนิษฐานว่าคงเป็นผู้ที่สืบเชื้อสายมาจาก เจ้าพระยาศรีพิพัฒน์ (แพ บุนนาค) ภายในวัดมีปูชนียวัตถุที่สำคัญคือ พระพุทธรูปหล่อด้วยโลหะทองเหลือง นามว่า หลวงพ่อเหลือ สร้างจากโลหะที่เหลือจากการหล่อพระประธาน ในปี พ.ศ. 2445 ภายในเกศบรรจุพระบรมสารีริกธาตุ ของพระอรหันต์ 5 พระองค์
ในปี พ.ศ. 2445–2447 วัดซึ่งในขณะนั้นมี หลวงปู่เบี้ยว เป็นเจ้าอาวาสวัดได้มีการบูรณะปฏิสังขรณ์ครั้งใหญ่ มีประชาชนชาวไทยและชาวญวน เป็นกำลังสำคัญในการบูรณะช่วงเวลาดังกล่าว โดยใช้งบประมาณ 10,000 บาท, ในวันที่ 2 มกราคม พ.ศ. 2488 ในช่วงสงครามโลกครั้งที่ 2 สะพานพระราม 6 ได้ถูกทิ้งระเบิดลงโดยฝ่ายสัมพันธมิตร โดยมีระเบิดจำนวน 14 ลูก ตกใส่บริเวณวัดสร้อยทองได้รับความเสียหายอย่างมหาศาล มีสิ่งที่เหลือรอดพ้นจากระเบิดเพียงแค่ พระพุทธรูปหลวงพ่อเหลือ หอระฆังและเจดีย์ริมคลองบางซ่อน เท่านั้น
ในวันที่ 13 เมษายน พ.ศ. 2545 วัดสร้อยทอง ได้รับการยกฐานะจากวัดราษฎรเป็นพระอารามหลวงชั้นตรี ชนิดสามัญ ซึ่งได้ประกาศลงราชกิจจานุเบกษาในวันที่ 18 กรกฎาคม ปีเดียวกัน ปัจจุบันวัดมีพื้นที่รวม 15 ไร่ 3 งาน 78 ตารางวา

**อ้างอิง**

**แหล่งข้อมูลอื่น**
ประวัติวัดสร้อยทอง ที่เว็บไซต์ วัดสร้อยทอง
สร้อยทอง
สร้อยทอง
หมวดหมู่:สิ่งก่อสร้างริมแม่น้ำเจ้าพระยา
ยูวีแมปปิง

ไฟล์:Suzanne Monkey UV Mapping.png|thumb|300px|ภาพแสดงการคลี่ UV ออกเป็น เกาะ UV โดยใช้อัลกอริธึมแบบ LSCM ด้วยซอฟต์แวร์เบลนเดอร์
ยูวีแมปปิง (UV mapping) อยู่ในกระบวนการสร้างแบบจำลองสามมิติโดยใช้แกน 2 มิติ (แกน U และ V) แสดงข้อมูล 3 มิติ (แกน X Y และ Z) ตามระบบพิกัดคาร์ทีเซียน UV อาจถูกสร้างจากการใช้อัลกอริธึมคำนวณโดยซอฟต์แวร์คอมพิวเตอร์ หรืออาจทำขึ้นโดยคนก็ได้ แบบจำลอง 3 มิติหนึ่งๆอาจมี UV ได้หลายรูปแบบขึ้นกับความต้องการ โดยทั่วไปมักใช้ในการจัดวางภาพ 2 มิติลงบนพื้นผิว 3 มิติ เช่นการทำเทกซ์เจอร์หรือในบางกรณีบาง UV ก็มีหน้าที่ใช้ถ่ายโอนข้อมูลจากแบบจำลองสามมิติไปยังรูป 2 มิติก็ได้ เช่นการใช้วิธีระบายสีโดยตรงลงบนแบบจำลอง 3 มิติ

**ดูเพิ่ม**
  Least Squares Conformal Maps for automatic texture atlas generation date=2008-10-10  โดย Bruno Lévy, Sylvain Petitjean, Nicolas Ray และ Jérome Maillot-  ABF++: Fast and Robust Angle Based Flattening date=2009-06-07  โดย Alla Sheffer, Bruno Lévy, Maxim Mogilnitsky และ Alexander Bogomyakov
หมวดหมู่:คอมพิวเตอร์กราฟิกส์สามมิติ
บ้านและสวน

นิตยสารบ้านและสวน เป็นนิตยสารรายเดือนของอมรินทร์ คอร์เปอเรชั่นส์ มีเนื้อหาเกี่ยวกับการตกแต่งบ้านและการจัดสวน ฉบับแรกวางจำหน่ายเมื่อเดือนกันยายน พ.ศ. 2519 เนื้อหาภายในครอบคลุมเกี่ยวกับการออกแบบและตกแต่งบ้านกับสวน ทั้งยังรวมไปถึงเรื่องราวต่าง ๆ รอบ ๆ บ้าน ไม่ว่าจะเป็นเกร็ดความรู้ในความเคลื่อนไหวของกระแสการตกแต่งบ้านจนถึงแนวโน้มการออกแบบที่ครอบคลุมไปถึงไลฟ์สไตล์ งานอดิเรกหรือแม้กระทั่งงานศิลปะ 
ปัจจุบัน "บ้านและสวน" มียอดพิมพ์ต่อฉบับสูงถึง 270,000 เล่มต่อเดือน และเป็นนิตยสารการตกแต่งบ้านที่ขายดีที่สุดของประเทศไทย
ช่วงประมาณสัปดาห์สุดท้ายของเดือนตุลาคมในทุก ๆ ปี จะมีการจัดงาน " บ้านและสวนแฟร์" สำหรับคนรักบ้านได้มาเยี่ยมชมงาน ไฮไลต์อยู่ที่บ้านตัวอย่างที่สร้างขึ้นจริง สวนประกวด และร้านค้าที่มาออกร้านในงานมากมาย

**แหล่งข้อมูลอื่น**
  ภิญญพันธุ์ พจนะลาวัณย์ และสายชล สัตยานุรักษ์. (2564, ม.ค.-มิ.ย.). บ้านและ(ความ)สวย: ความงามของชนชั้นกลางกับความเปลี่ยนแปลงการจัดการพื้นที่บริเวณบ้าน ทศวรรษ 2520-2540. วารสารสังคมศาสตร์ มหาวิทยาลัยนเรศวร, 17(1), น. 31-70.
หมวดหมู่:นิตยสารในประเทศไทย
หมวดหมู่:นิตยสารที่ก่อตั้งในปี พ.ศ. 2519
กรมการเปลี่ยนแปลงสภาพภูมิอากาศและสิ่งแวดล้อม

กรมการเปลี่ยนแปลงสภาพภูมิอากาศและสิ่งแวดล้อม (Department of Climate Change and Environment) เป็นหน่วยงานระดับกรม ในสังกัดกระทรวงทรัพยากรธรรมชาติและสิ่งแวดล้อม จัดตั้งขึ้นตาม พระราชกฤษฎีกาเปลี่ยนชื่อกรมส่งเสริมคุณภาพสิ่งแวดล้อมเป็นกรมการเปลี่ยนแปลงสภาพภูมิอากาศและสิ่งแวดล้อม พ.ศ. 2566 แต่เดิมจัดตั้งขึ้นเมื่อปี พ.ศ. 2535 ในชื่อ "กรมส่งเสริมคุณภาพสิ่งแวดล้อม"

**ประวัติ**
กรมการเปลี่ยนแปลงสภาพภูมิอากาศและสิ่งแวดล้อม เดิมคือกรมส่งเสริมคุณภาพสิ่งแวดล้อม ก่อตั้งขึ้นเมื่อวันเสาร์ที่ 4 เมษายน พ.ศ. 2535 สืบเนื่องมาจากประกาศใช้พระราชบัญญัติส่งเสริมและรักษาคุณภาพสิ่งแวดล้อมแห่งชาติ พ.ศ. 2535 และยกเลิกพระราชบัญญัติส่งเสริมและรักษาคุณภาพสิ่งแวดล้อมแห่งชาติ พ.ศ. 2518 พร้อมทั้งยุบสำนักงานคณะกรรมการสิ่งแวดล้อมแห่งชาติ และปรับปรุงส่วนราชการใหม่เป็น 3 กรม ได้แก่ กรมควบคุมมลพิษ สำนักงานนโยบายและแผนสิ่งแวดล้อม และกรมส่งเสริมคุณภาพสิ่งแวดล้อม
กรมส่งเสริมคุณภาพสิ่งแวดล้อมได้โอนอำนาจหน้าที่และกิจการบริหารส่วนราชการเดิม คือ กองสนเทศและส่งเสริมคุณภาพสิ่งแวดล้อม ฝ่ายวิเคราะห์สิ่งแวดล้อมจากภาพถ่าย สังกัดกองนโยบายและแผนสิ่งแวดล้อม และศูนย์วิจัยและฝึกอบรมด้านสิ่งแวดล้อม สังกัดกองมาตรฐานคุณภาพสิ่งแวดล้อม ตามพระราชกฤษฎีกาการแบ่งส่วนราชการใหม่ ของกรมส่งเสริมคุณภาพสิ่งแวดล้อม กระทรวงวิทยาศาสตร์ เทคโนโลยีและสิ่งแวดล้อม พ.ศ. 2535
ต่อมาในปี พ.ศ. 2545 ได้มีการปรับปรุงแบ่งส่วนราชการใหม่อีกครั้งหนึ่ง ทำให้กรมส่งเสริมคุณภาพสิ่งแวดล้อมถูกโอนย้ายไปสังกัดกระทรวงทรัพยากรธรรมชาติและสิ่งแวดล้อม ต่อมาในวันพฤหัสบดีที่ 17 สิงหาคม 2566 ราชกิจจานุเบกษาได้เผยแพร่ พระราชกฤษฎีกาเปลี่ยนชื่อกรมส่งเสริมคุณภาพสิ่งแวดล้อมเป็นกรมการเปลี่ยนแปลงสภาพภูมิอากาศและสิ่งแวดล้อม พ.ศ. 2566 ซึ่งมีผลบังคับใช้ในวันถัดจากวันประกาศในราชกิจจานุเบกษาคือวันศุกร์ที่ 18 สิงหาคม 2566
จากนั้นในวันศุกร์ที่ 18 สิงหาคม 2566 ราชกิจจานุเบกษาได้เผยแพร่กฎกระทรวง 2 ฉบับคือ กฎกระทรวงแบ่งส่วนราชการกรมการเปลี่ยนแปลงสภาพภูมิอากาศและสิ่งแวดล้อม พ.ศ. 2566 ซึ่งให้ยกเลิก กฎกระทรวงแบ่งส่วนราชการกรมส่งเสริมคุณภาพสิ่งแวดล้อม พ.ศ. 2555 และฉบับที่ 2 พ.ศ. 2565 และ กฎกระทรวงแบ่งส่วนราชการสำนักงานนโยบายและแผนทรัพยากรและสิ่งแวดล้อม (ฉบับที่ 2) พ.ศ. 2566

**กิจกรรมสำคัญ**
ในทุกปี กรมส่งเสริมคุณภาพสิ่งแวดล้อม จัดกิจกรรมสำคัญ ได้แก่- วันสิ่งแวดล้อมโลก 5 มิถุนายน- วันสิ่งแวดล้อมไทย 4 ธันวาคม

**อ้างอิง**

**แหล่งข้อมูลอื่น**
  กรมส่งเสริมคุณภาพสิ่งแวดล้อม date=2008-08-28 - dcceth
หมวดหมู่:กระทรวงทรัพยากรธรรมชาติและสิ่งแวดล้อม
หมวดหมู่:องค์การที่ก่อตั้งในปี พ.ศ. 2535
การเปลี่ยนแปลงสภาพภูมิอากาศและสิ่งแวดล้อม
หมวดหมู่:หน่วยงานภาครัฐที่ก่อตั้งในปี พ.ศ. 2535
เมียนึงคาซักสตาเนิม

ฉบับประสานเสียงฉบับบรรเลงไฟล์:National anthem of Kazakhstan, performed by the United States Navy Band.wav|thumb|บรรเลงโดยวงดุริยางค์กองทัพเรือสหรัฐ
เมียนึงคาซักสตาเนิม (Менің Қазақстаным / Menıñ Qazaqstanym; แปลว่า คาซัคสถานของข้า) คือชื่อของเพลงชาติคาซัคสถานในปัจจุบัน ซึ่งเริ่มใช้มาตั้งแต่วันที่ 7 มกราคม พ.ศ. 2549 เพื่อใช้แทนเพลงชาติสาธารณรัฐคาซัคสถานของเดิมที่ใช้มาตั้งแต่คาซัคสถานได้รับเอกราชจากสหภาพโซเวียตในปี พ.ศ. 2534
เพลงนี้แต่งขึ้นโดยมีต้นเค้าจากเพลงชื่อเดียวกันซึ่งประพันธ์ไว้เมื่อปี พ.ศ. 2499 โดยแชมเชอ คาลดายาคอฟ (Шәмші Қалдаяқов / Şämşı Qaldaiaqov) เป็นผู้ประพันธ์ทำนอง ส่วนเนื้อร้องแต่งโดยฌูเมเคน แนเฌอเมเดนอฟ (Жұмекен Нәжімеденов / Jūmeken Näjımedenov) ภายหลังนายนูร์ซุลตัน นาซาร์บายิฟ ประธานาธิบดีแห่งคาซัคสถาน ได้แก้ไขเพิ่มเติมเนื้อร้องบางส่วน ก่อนที่จะมีการประกาศใช้เพลงนี้เป็นเพลงชาติคาซัคสถานอย่างเป็นทางการในปี พ.ศ. 2549

**เนื้อร้อง**
คำแปล
:บทแรก:
ฟากฟ้าแห่งดวงตะวันสีทอง
ท้องทุ่งแห่งเมล็ดพันธุ์สีทอง
ตำนานแห่งความหาญกล้า —
จงมองดูประเทศของข้าเถิด !
:จุดเชื่อมแรก:
จากบรรพกาล
ศักดิ์ครีแห่งความกล้าของเราได้ปรากฏ
แลมิเคยทิ้งความทรนงของตน
ชนชาวคาซัคของข้าล้วนเข้มแข็ง !

:ประสานเสียง:
:ประเทศของข้า ประเทศของข้าเอย
:หากเป็นดอกไม้ของท่าน ข้าจักปลูกไว้
:หากเป็นบทเพลงของท่าน ข้าจะขับขาน ประเทศของข้าเอย !
:บ้านเกิดของข้า — คาซัคสถานของข้า !

:บทที่สอง:
หนทางได้เบิกไปสู่ความรุ่งเรืองแล้ว 
ข้ามีผืนแผ่นดินที่กว้างใหญ่
เอกภาพแห่งแผ่นดินมีสมบูรณ์
ข้ามีประเทศอันเป็นเอกราชแล้ว
:จุดเชื่อมที่สอง:
แผ่นดินได้ต้อนรับกาลเวลา
ดุจดั่งสหายนิรันดร
ประเทศของเราเปี่ยมด้วยความสุข
นี่แหละ ประเทศของเรา

:ประสานเสียง

**เนื้อร้องใน ค.ศ. 1956**

**ดูเพิ่ม**
 เมียเนิงคาซักสตาเนิม (เพลง พ.ศ. 2499)- ธงชาติคาซัคสถาน- ตราแผ่นดินของคาซัคสถาน

**อ้างอิง**

**แหล่งข้อมูลอื่น**
  Kazakh.ru date=2011-07-22 
มเนิงคาซัคสตานึม
คาซัคสถาน
คณะกรรมการจัดประเภทภาพยนตร์แห่งอังกฤษ

สัญลักษณ์คณะกรรมการจัดประเภทภาพยนตร์แห่งอังกฤษ
คณะกรรมการจัดประเภทภาพยนตร์แห่งอังกฤษ (British Board of Film Classification หรือ BBFC) คือ หน่วยงานที่มีหน้าที่ตรวจสอบเนื้อหาสื่อภาพยนตร์ ดีวีดี รวมถึงวิดีโอเกมส์ที่จะเผยแพร่ในสหราชอาณาจักร เปลี่ยนชื่อมาจาก "คณะกรรมการตรวจตราภาพยนตร์แห่งอังกฤษ" (British Board of Film Censors)

**ประเภทสื่อ**
หมวดหมู่:หน่วยงานจัดประเภทภาพยนตร์
รายชื่อบุคคลจากมหาวิทยาลัยทักษิณ

รายนามนิสิตเก่าและบุคคลสำคัญจากมหาวิทยาลัยทักษิณ เรียงชื่อตามลำดับอักษร

**จ**
 ศาสตราจารย์(พิเศษ) จรัญ ภักดีธนากุล (อาจารย์พิเศษคณะนิติศาสตร์) อดีตผู้พิพากษา,อดีตปลัดกระทรวงยุติธรรม และตุลาการศาลรัฐธรรมนูญ

**ช**
 ชินวรณ์ บุณยเกียรติ (นิสิตเก่าคณะศึกษาศาสตร์) สมาชิกสภาผู้แทนราษฎร จังหวัดนครศรีธรรมราช พรรคประชาธิปัตย์ และประธานคณะกรรมการประสานงานพรรคร่วมรัฐบาล อดีตประธานวิปรัฐบาล รัฐมนตรีว่าการกระทรวงศึกษาธิการ

**ป**
 ประยงค์ รณรงค์ (นิสิตเก่าคณะสังคมศาสตร์ ปัจจุบันคือคณะมนุษยศาสตร์และสังคมศาสตร์) ผู้ได้รับแมกไซไซ สาขา ผู้นำเศรษฐกิจชุมชน- ปองกูล สืบซึ้ง (ป๊อป) (นิสิตเก่าคณะสังคมศาสตร์ ปัจจุบันคือคณะมนุษยศาสตร์และสังคมศาสตร์) นักร้อง วง Calories Blah Blah

**พ**
 รองศาสตราจารย์ ดร. ไพฑูรย์ ธัญญา (นิสิตเก่าคณะศึกษาศาสตร์) รองคณบดีฝ่ายวิชาการ คณะมนุษยศาสตร์และสังคมศาสตร์ มหาวิทยาลัยมหาสารคาม และได้รับรางวัลวรรณกรรมสร้างสรรค์ยอดเยี่ยมแห่งอาเซียน ศิลปินรางวัลวรรณกรรมสร้างสรรค์ยอดเยี่ยมแห่งอาเซียน (รางวัลซีไรต์)

**ว**
 วันมูหะมัดนอร์ มะทา (อาจารย์คณะศึกษาศาสตร์) อดีตประธานรัฐสภา, อดีตประธานสภาผู้แทนราษฎร, อดีตรองนายกรัฐมนตรี, อดีตรัฐมนตรีว่าการกระทรวงมหาดไทย, อดีตรัฐมนตรีว่าการกระทรวงคมนาคม และ อดีตรัฐมนตรีว่าการกระทรวงเกษตรและสหกรณ์ ปัจจุบันเป็นแกนนำกลุ่มวาดะห์- ศาสตราจารย์ ดร.วิษณุ เครืองาม (อาจารย์พิเศษคณะนิติศาสตร์) อดีตรองนายกรัฐมนตรี ปัจจุบันดำรงตำแหน่งกรรมการสภามหาวิทยาลัยทักษิณ และศาสตราภิชานคณะนิติศาสตร์ จุฬาลงกรณ์มหาวิทยาลัย

**ส**
 รองศาสตราจารย์ ดร.สุกรี เจริญสุข (นิสิตเก่าคณะศึกษาศาสตร์) ผู้ก่อตั้ง วิทยาลัยดุริยางคศิลป์ มหาวิทยาลัยมหิดล และ ผู้ก่อตั้งวงดนตรีคลาสสิกเยาวชน ดร.แซ็ก เชมเบอร์ ออร์เคสตรา- ศาสตราจารย์ ดร.สมคิด เลิศไพฑูรย์ (ที่ปรึกษาคณะนิติศาสตร์ อดีตคณบดีคณะนิติศาสตร์) ผู้ก่อตั้งคณะนิติศาสตร์ มหาวิทยาลัยทักษิณและคณบดีคนแรกของคณะนิติศาสตร์ มหาวิทยาลัยทักษิณ และเป็นอดีตสมาชิกสภานิติบัญญัติแห่งชาติ ปัจจุบันดำรงตำแหน่งคณบดีคณะนิติศาสตร์ มหาวิทยาลัยธรรมศาสตร์และเป็นเลขาธิการสถาบันพระปกเกล้า- ศาสตราจารย์ ดร.สิปปนนท์ เกตุทัต อดีตนายกสภามหาวิทยาลัยทักษิณ- ศาสตราจารย์ ดร.สุจินต์ จินายน อุปนายกสภามหาวิทยาลัยทักษิณ

**อ**
 อุไรวรรณ ศิวะกุล (อ.อุ๊)  เจ้าของสถาบันกวดวิชา เคมี อ.อุ๊ ชื่อดัง

**อ้างอิง**

ทักษิณ